दिल में दर्द लेकर आए, हंसकर जीना सीखा गए मासूम
दिल में छेद और कमजोर धड़कनों के साथ वे दुनिया में आए। जीवन में कुछ दूर चले, लड़खड़ाए पर हार नहीं मानी। चेहरे पर मुस्कान और दिल में दर्द लिए मासूम बच्चे डॉक्टर के पास आए। उनका दर्द बहुत बड़ा था लेकिन दर्द के बीच हंसकर कैसे जिया वे बड़ों को प्रेरणा दे गए।
रोटरी क्लब और सीएचएल हॉस्पिटल इंदौर द्वारा रविवार को कुंडलेश्वर वार्ड स्थित रोटरी हॉल में कैंसर, हृदय रोग, नि:संतान दंपत्तियों व हड्डी रोग से पीड़ित लोगों के लिए मेगा कैंप का आयोजन किया गया। कैंप में 348 लोगों ने अपना परीक्षण कराया। जिसमें हृदय रोग से पीड़ित 111, दिल में छेद व हृदय रोग वाले 97 बच्चे, कैंसर के 53, नि:संतान के 77 व हड्डी रोग से संबंधित 10 मरीजों की जांच की गई। शिविर में 97 बच्चों की इको कार्डियोग्राफी की गई जिसमें 53 बच्चों को सर्जरी के लिए चिह्नित किया गया। सीएचएल हॉस्पिटल इंदौर के सहायक प्रबंधक मनीष गोखले ने बताया सभी बच्चों व बड़ों का उपचार राष्ट्रीय बाल स्वास्थ्य कार्यक्रम एवं राज्य बीमारी सहायता निधि के तहत किया जाएगा। उन्होंने बताया शिविर में डॉ. गजेंद्र तोमर, डॉ. मनीष पोरवाल, डाॅ. रविरंजन त्रिपाठी, डॉ. अर्जुन जैन व डॉ. तरुण श्रीवास्तव ने मरीजों का परीक्षण किया। शिविर में सर्वाधिक दिल की बीमारी से जुड़े लोग पहुंचे थे। जिनमें बच्चों की संख्या अधिक थी। दिल की जन्मजात बीमारी वाले 6 माह से 11 साल के बच्चों को उनके परिजन साथ लेकर आए। माता-पिता कतार लगाकर खड़े रहे लेकिन बच्चे धूम करते रहे। उन्हें कोई गंभीर बीमारी थी ऐसा प्रतीत नहीं हो रहा था।
इनका रहा सहयोग
शिविर में रोटरेक्ट क्लब अध्यक्ष विश्वास सोनी, उमंग मंडलोई, हर्ष मंडलोई, चिंतन जैन, प्रवेश नरेड़ी, मोहिनी नेहवाल, पूजा पटेल, आरती पटेल, रोटरी अध्यक्ष लोकेश झंवर, आशुतोष चौबे, जगदीश पालीवाल, मनोज शाह, इनरव्हील क्लब अध्यक्ष पूजा जैन, हर्षा जिंदल व सुषमा पालीवाल आदि का सहयोग रहा।
बच्चों में दिखा जीने का जज्बा
पूर्वा पिता भागीरथ (3) निवासी बरूड़। पिता मजदूर हैं। दिल की बीमारी है। जोर से डांटने पर मूर्छित हो जाती है। न बोल पाती है न सुन सकती है। अब डॉक्टरों ने उसे उपचार के लिए इंदौर बुलाया है।
उज्जवल पिता विशाल (3) बरूड़ के दिल में जन्मजात छेद था। पिता ने बताया शुरुआत में वह कमजोर रहता था। बचपन से दवाइयां के सहारे है। जांच के बाद डॉक्टर ने आॅपरेशन के लिए इंदौर बुलाया है।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva